18. ja 19. septembril, seoses Eesti Vabariigi aukonsulaadi avamisega, külastasid Texast E.V. välisminister Urmas Paet, E. V. suursaadik Väino Reinart ja E. V. peakonsul New Yorgis Jaanus Kirikmäe.  Külaskäigu raames pidas Texase uus E. V. aukonsul Richard Drake,  vastuvõtu oma kodus, mis asub pargitaolises asukohas Houstoni linna serval. Kodu on lossi sarnane ja on avara saaliga, mida ümbritsevad 18. sajandi maalid Inglismaalt, Prantsusmaalt ja Itaaliast. Kohale olid kutsutud kohalikud aukonsulid ja ka kõik Texase eestlased. Kombe-kohaselt andis see võimaluse uuele aukonsulile tutvuda ametivendadega ja rahvaga, keda ta teenib.  Vastuvõtule tuli kohale üle 50 inimese, kellest suurem osa olid eestlased oma pereliikmetega. Eestlastest kohalolijatest moodustas suurema osa  noorem generatsioon.